ЩIыуэпсым и налкъут
КъБР-м и Правительствэм и унафэкIэ республикэм ФIэкIыпIэ зимыIэ медицинэ страхованэмкIэ и щIыналъэ фондым и унафэщIу ягъэуващ УФ-м и ХъумапIэ банкым и Къэбэрдей-Балъкъэр IуэхущIапIэм и унафэщIым и къуэдзэу лэжьа Литовченкэ Татьянэ Василий и пхъур. Ар фондым и лэжьакIуэхэм дыгъуасэ яригъэцIыхуащ КъБР-м и Правительствэм и УнафэщIым и япэ къуэ-дзэм и къалэнхэр зыгъэзащIэ Алътуд Юрий.
КъБР-м ФIэкIыпIэ зимыIэ медицинэ страхованэмкIэ и щIыналъэ фондым и унафэщIу щыта Къанокъуэ А. А. КъБР-м и Правительствэм и унафэкIэ и къулыкъум трагъэкIащ.
Литовченкэ Татьянэ Василий и пхъур КъБР-м щыщ Ар-уан районым хыхьэ Нарткъалэ къыщалъхуащ. Абы 1973 гъэм Налшык и къалэ советым узыншагъэр хъумэнымкIэ и къудамэм и бухгалтеру лэжьэн щIидзащ. 1974 гъэм щегъэжьауэ 1989 гъэм нэсыху Къэбэрдей-Балъкъэр АССР-м и Къэрал план комитетым, 1989 гъэм щегъэжьауэ 1993 гъэм нэсыху КъБАССР-м и Министрхэм я Советым щыIащ. КъыкIэлъыкIуэ илъэси 10-м ар Урысей Федерацэм и Федеральнэ антимонопольнэ къулыкъущIапIэм и Къэбэрдей-Балъкъэр Управленэм и къудамэм и унафэщIу щытащ. 2005 гъэм щегъэжьауэ «Урысейм и ХъумапIэ банк» акционер зэгухьэныгъэ зэIухам и Къэбэрдей-Балъкъэр IуэхущIапIэм и унафэщIым и къуэдзэу лэжьащ. КъБР-м щIыхь зиIэ и экономистщ.
КъБР-м и Iэтащхьэмрэ Правительствэмрэ
я пресс-IуэхущIапIэ.
